kvindeside
I katolsk tid havde kirkerne i Danmark to døre, en dør til mændene (mandsdøren), der var placeret i sydsiden af kirken, og en dør til kvinderne (kvindedøren), der sad i kirkens langside mod nord.
Inde i kirken var de to køn også adskilt, idet mændene sad i sydsiden (mandesiden) – til venstre set fra koret – og kvinderne sad i nordsiden (kvindesiden) – til højre set fra koret.
Efter Reformationen ophørte kønsopdelingen i kirkerummet, og man murede stort set alle steder kvindedøren til. Herefter blev kirkens indgang mandsdøren i sydsiden.